CELEX: 32015D2190
Language: mt
Date: 2015-11-25 00:00:00
Title: Deċiżjoni ta' Implimentazzjoni tal-Kummissjoni (UE, Euratom) 2015/2190 tal-25 ta' Novembru 2015 li tawtorizza lill-Italja biex tuża ċerti stimi approssimattivi għall-kalkolu tal-bażi tar-riżorsi proprji tal-VAT (notifikata bid-dokument C(2015) 8187)

27.11.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 312/24
            
         DEĊIŻJONI TA' IMPLIMENTAZZJONI TAL-KUMMISSJONI (UE, Euratom) 2015/2190
   tal-25 ta' Novembru 2015
   li tawtorizza lill-Italja biex tuża ċerti stimi approssimattivi għall-kalkolu tal-bażi tar-riżorsi proprji tal-VAT
   
      
         (notifikata bid-dokument C(2015) 8187)
      
   
   (It-test Taljan biss huwa awtentiku)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta' Mejju 1989 dwar l-arranġamenti uniformi definittivi għall-ġbir ta' riżorsi proprji li jakkumulaw mit-taxxa tal-valur miżjud (1), u b'mod partikulari t-tieni inċiż tal-Artikolu 6(3) tiegħu,
   Wara li kkonsultat lill-Kumitat Konsultattiv dwar ir-Riżorsi Proprji,
   Billi:
   
               (1)
            
            
               Skont l-Artikolu 371 tad-Direttiva tal-Kunsill 2006/112/KE (2), l-Istati Membri li, fl-1 ta' Jannar 1978, kienu jeżentaw it-transazzjonijiet elenkati fl-Anness X, il-Parti B ta' dik id-Direttiva, jistgħu jkomplu jeżentaw dawk l-attivitajiet, skont il-kundizzjonijet li japplikaw fl-Istat Membru konċernat f'dik id-data; dawk it-tranżazzjonijiet għandhom jiġu kkunsidrati biex tiġi determinata l-bażi tar-riżorsi proprji tal-VAT.
            
         
               (2)
            
            
               Skont l-Artikolu 371 tad-Direttiva 2006/112/KE, l-Italja tista' tibqa' teżenta t-tranżazzjonijiet elenkati fil-punt (10) tal-parti B tal-Anness X ta' dik id-Direttiva.
            
         
               (3)
            
            
               L-Italja talbet awtorizzazzjoni biex tuża ċerti stimi approssimattivi għall-kalkolu tal-bażi tar-riżorsi proprji tal-VAT peress li mhix f'pożizzjoni li tagħmel il-kalkolu preċiż għat-transazzjonijiet imsemmija fil-punt (10) tal-parti B tal-Anness X tad-Direttiva 2006/112/KE. Kalkolu bħal dan x'aktarx li jinvolvi piż amministrattiv mhux ġustifikat meta wieħed iqis l-effett ta' dawn it-tranżazzjonijet fuq il-bażi totali tar-riżorsi proprji tal-VAT tal-Italja. L-Italja hi f'pożizzjoni li tagħmel il-kalkolu billi tuża stimi approssimattivi għal din il-kategorija ta' tranżazzjonijiet. L-Italja għandha għalhekk tiġi awtorizzata biex tikkalkola l-bażi tar-riżorsi proprji tal-VAT billi tuża estimi approssimattivi.
            
         
               (4)
            
            
               Għal fini ta' trasparenza u ċertezza legali hu xieraq li jkun hemm limitu ta' żmien għall-applikabbiltà tal-awtorizzazzjoni,
            
         ADOTTAT DIN ID-DEĊIŻJONI:
   Artikolu 1
   Biex tiġi kkalkulata l-bażi tar-riżorsi proprji tal-VAT mill-1 ta' Jannar 2015 sal-31 ta' Diċembru 2019, l-Italja hija awtorizzata li tuża stimi approssimattivi fir-rigward tat-tranżazzjonijiet imsemmija f'punt (10), Parti B, tal-Anness X tad-Direttiva 2006/112/KE.
   Artikolu 2
   Din id-Deċiżjoni hija indirizzata lir-Repubblika Taljana.
   
      Magħmul fi Brussell, il-25 ta' Novembru 2015.
      
         
            Għall-Kummissjoni
         
         Kristalina GEORGIEVA
         
            Viċi President
         
      
   
   
      (1)  ĠU L 155, 7.6.1989, p. 9.
   
      (2)  Id-Direttiva tal-Kunsill 2006/112/KE tat-28 ta' Novembru 2006 dwar is-sistema komuni ta' taxxa fuq il-valur miżjud (ĠU L 347, 11.12.2006, p. 1).